आम आदमी पार्टी लगातार सॉलिड वेस्ट मैनेजमेंट की कंपनी ज्योति एन्विरोटेक और नगर निगम प्रशासन की मिलीभगत के चलते करोड़ों रुपयों के घोटालो पर आवाज़ उठाती आ रही थी। ज्योति एन्विरोटेक की बर्खास्तगी होने से यह साबित हो गया कि जो भ्रष्टाचार के आरोप आम आदमी पार्टी लगा रही थी वह सच निकले।
यह भी पढ़ें- 'आप' ने BJP नेता डॉ. दिनेश शर्मा पर लगाया 5400 करोड़ रूपये के गबन का आरोप!
भ्रष्टाचार के खिलाफ 'आप' कर रही थी संघर्ष
- आम आदमी पार्टी लखनऊ के जिला संयोजक गौरव माहेश्वरी ने कहा कि लगातार पार्टी के कार्यकर्ता इनके भ्रष्टाचार के खिलाफ संघर्ष कर रहे थे।
- बर्खास्तगी से आज लखनऊ की जनता की जीत हुई है इसका करोड़ों रूपये गबन किया जा रहा था।
- यह जीत उन पत्रकारों की भी है जो समय-समय पर अपनी कलम से इनके भ्रष्टाचार उजागर करते रहे।
- यह भी ज्ञात हो की आम आदमी पार्टी लखनऊ के जिला संयोजक द्वारा दिनांक 22 दिसम्बर 2016 को महापौर डॉ दिनेश शर्मा,
- निदेशक सी.एंड डी.एस, तत्कालीन नगर आयुक्त नगर निगम एस.के. सिंह,
- एन. पी. सिंह, राकेश कुमार सिंह से लेकर वर्तमान नगर आयुक्त उदय राज सिंह,
- अपर नगर आयुक्त नगर निगम पी. के. श्रीवास्तव एवं ज्योति एन्विरोटेक कंपनी के निदेशक चरणजीत सिंह की सांठगाठ के चलते सैकड़ो करोड़ रूपये की लूट और इस लूट के चलते डेंगू जैसी गंभीर एवं जानलेवा बिमारी से त्रस्त लखनऊ में हुई तमाम मौतों के जिम्मेदार उपरोक्त पर प्राथमिकी दर्ज कराने हेतु मुख्य न्यायिक दंडाधिकारी लखनऊ के न्यायालय में याचिका दाखिल की थी।
- जिसपर लखनऊ पुलिस द्वारा दो बार कोर्ट में झूठी रिपोर्ट दाखिल की गयी थी।
यह भी पढ़ें- AAP ने लगाया BJP राष्ट्रीय उपाध्यक्ष दिनेश शर्मा पर 300 करोड़ घोटाले का आरोप!
जेल भेजने तक संघर्ष करेगी 'आप'
- उच्च न्यायालय में मामला लंबित होने के कारण पुलिस कार्यवाही करने में सक्षम नहीं है।
- जबकि उच्च न्यायालय में डेंगू पर पी.आई.एल. लंबित है न की कूड़े घोटाले पर।
- न्यायालय में गौरव माहेश्वरी के अधिवक्ता महमूद आलम द्वारा बहुत लम्बी बहस की गयी।
- इसमे जज द्वारा फैसले हेतु 21 फरवरी की तारीख निर्धारित की गयी है।
- गौरव माहेश्वरी ने कहा कि उन्हें पूरी उम्मीद है की इन सब दोषियों के खिलाफ न्यायालय सारे तथ्यों को ध्यान रखते हुए एफ.आई.आर. करने के आदेश देगा।
- आम आदमी पार्टी इन सब दोषियों के खिलाफ एफ.आई.आर. होने और जेल भेजने तक संघर्ष करेगी।
UTTAR PRADESH NEWS की अन्य न्यूज पढऩे के लिए Facebook और Twitter पर फॉलो करें
Leave a Reply